53. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 62712/2479 της 5/19 Ιουλ.1988 (ΦΕΚ Β΄504) Ρύθμιση θεμάτων εκπαιδευτικών της δευτεροβάθμιας εκπαίδευσης. Έχοντας υπόψη την επείγουσα ανάγκη ρύθμισης ορισμένων θεμάτων των εκπαιδευτικών της δευτεροβάθμιας εκπαίδευσης, αποφασίζουμε: 1.Η αποζημίωση για υπερωριακή διδασκαλία των εκπαιδευτικών της δευτεροβάθμιας εκπαίδευσης και η ωριαία αντιμισθία των εκπαιδευτικών ή άλλων δημοσίων υπαλλήλων ή ιδιωτών που διδάσκουν στα σχολεία της δευτεροβάθμιας εκπαίδευσης, ορίζεται, για κάθε ώρα διδασκαλίας στο 1/70 των κάθε είδους μηνιαίων αποδοχών του εισαγωγικού βαθμού του αντιστοίχου κλάδου, χωρίς επίδομα οικογενειακών βαρών από 1 ης  Ιουλ.1988. Η αποζημίωση αυτή καταβάλλεται από την ημερομηνία έναρξης της διδασκαλίας, όπως βεβαιώνεται με απόφαση του οικείου Νομάρχη,καθώς και για το χρονικό διάστημα διεξαγωγής των γραπτών προαγωγικών και απολυτηρίων εξετάσεων των σχολείων μέχρι την έκδοση των αποτελεσμάτων. Οι διατάξεις αυτής της παραγράφου εφαρμόζονται και για τους διδάσκοντες στα δημοτικά σχολεία τα μαθήματα Φυσικής Αγωγής, Μουσικής, Ξένων Γλωσσών και Καλλιτεχνικών μαθημάτων, σύμφωνα με τις διατάξεις του άρθρ.4 παρ.12 του Νόμ.1566/1985. Σύμφωνα με την 2036064/4519/0022/1989 (ΦΕΚ Β΄ 483) (ανωτ.σελ.224,14) Απ. Υπ. Οικ. και Παιδείας που κυρώθηκε από την παρ.2 άρθρ.7 Νόμ.1865/1989, ΦΕΚ Α΄ 210 (τόμ.32 σελ.162,13), οι διατάξεις της παρ.1 της άνω Αποφάσεως εφαρμόζονται ανάλογα και για τους δασκάλους που διδάσκουν υπερωριακά στα δημοτικά σχολεία. 2.Σε όλους τους εκπαιδευτικούς της δευτεροβάθμιας εκπαίδευσης ανεξάρτητα με τη σχέση εργασίας τους και την υπηρεσιακή κατάσταση που τελούν, με εξαίρεση μόνο τους τελούντες σε άδεια χωρίς αποδοχές καταβάλλεται αποζημίωση για πρόσθετη απασχόληση στην εκπαιδευτική διαδικασία για το δεύτερο και τρίτο διδακτικό τρίμηνο του σχολικού έτους 1987-1988, η οποία είναι αντίστοιχη με 24 ώρες υπερωριακής διδασκαλίας για κάθε ένα από τα δύο αυτά τρίμηνα. Η κατά ώρα αποζημίωση αυτή είναι ίση με την ωριαία αντιμισθία της προηγούμενης παραγράφου και υπολογίζεται στο σύνολο των κάθε είδους μηνιαίων αποδοχών του εισαγωγικού βαθμού κάθε κλάδου χωρίς επίδομα οικογενειακών βαρών, όπως διαμορφώνονται οι αποδοχές αυτές την 1η Ιουλ. 1988. 3.Οι εκπαιδευτικοί της δευτεροβάθμιας εκπαίδευσης μπορούν να προμηθεύονται για κάθε έτος βιβλίο αναγκαία για παιδαγωγικό και διδακτικό έργο του καθηγητή. Οι δαπάνες προμήθειας των βιβλίων αυτών βαρύνουν τον προϋπολογισμό εξόδων του Υπουργείου Εθνικής Παιδείας και Θρησκευμάτων. Το ύψος των δαπανών αυτών για κάθε εκπαιδευτικό και για κάθε οικονομικό έτος ορίζεται σε βιβλία αξίας 15.000 για το 1988 και σε βιβλία αξίας 20.000 δραχμών από το 1989.  Με απόφαση του Υπουργού Εθνικής Παιδείας και Θρησκευμάτων καθορίζονται οι διαδικασίες και οι λεπτομέρειες για την προμήθεια των βιβλίων αυτής της παραγράφου. Για το 1988 καταβάλλεται σε κάθε εκπαιδευτικό της δευτεροβάθμιας εκπαίδευσης χρηματικό ποσό 15.000 δραχμών για την προμήθεια των παραπάνω βιβλίων. Το άνω επίδομα αυξήθηκε για το έτος 1991 σε δραχμ. 35.000 από την 2062315/5506/0022/ 91 (ΦΕΚ Β΄854) απ. Υπ. Οικον. και Εθν. Παιδείας, που κυρώθηκε με το Νόμ. 2008/4-11 Φεβρ. 1992 (ΦΕΚ Α΄16), Τόμ. 32, σελ. 378,11, η οποία στη συνέχεια καταργήθηκε από την παρ. 1 άρθρ. 8 Νόμ. 2158/1992 (ΦΕΚ Α΄109), Τόμ. 32, σελ. 116,410. 4.Το τρέχον διδακτικό έτος 1987-1988 για τη δευτεροβάθμια εκπαίδευση παρατείνεται μέχρι 20 Ιουλίου και καταβάλλεται στους εκπαιδευτικούς της δευτεροβάθμιας εκπαίδευσης, αποζημίωση για την απασχόλησή τους στην έκδοση των αποτελεσμάτων προαγωγής και απόλυσης των μαθητών των γυμνασίων, προαγωγής των μαθητών των λυκείων και των τεχνικών-επαγγελματικών σχολών, διεξαγωγής των απολυτηρίων εξετάσεων στα λύκεια και στις τεχνικές-επαγγελματικές σχολές και έκδοσης των αποτελεσμάτων, για μη χρήση μέρους των θερινών διακοπών τους, με ανάλογη εφαρμογή των διατάξεων που τη χορήγηση αποζημίωσης για μη χορηγηθείσα κανονική άδεια. Η αποζημίωση για κάθε μέρα μη χρήσης διακοπών ορίζεται ίση προς το 1/30 των κάθε είδους μηνιαίων αποδοχών των εκπαιδευτικών. Η αποζημίωση για μη χρήση μέρους των θερινών διακοπών καταβάλλεται και σε όσους παραμένουν και μετά τη λήξη του διδακτικού έτους 1987-1988 για εκτέλεση εργασιών που έχουν σχέση με τις γενικές εξετάσεις (βαθμολογήσεις κ.λ.π.) και όσο χρονικό διάστημα βεβαιωθεί από τα αρμόδια όργανα. Η ανωτέρω αποζημίωση καταβάλλεται σε όλους τους εκπαιδευτικούς της δευτεροβάθμιας εκπαίδευσης, που μισθοδοτούνται από την οικεία σχολική μονάδα ή υπηρεσία ανεξάρτητα από την υπηρεσιακή τους κατάσταση με εξαίρεση μόνο τους προσωρινούς αναπληρωτές τους ωρομίσθιους και τους υπηρετούντες με απόσπαση στο εξωτερικό και τους τελούντες σε άδεια χωρίς αποδοχές. Λόγω της συμμετοχής των προσωρινών αναπληρωτών και των ωρομισθίων στις παραπάνω  εργασίες,   η   απόλυσή   τους   για   το   τρέχον   δι(Αντί για τη σελ.378,05(α) Σελ.378,05(β) Τεύχος 1226-Σελ.71 Λειτουργοί Μέσης Εκπαίδευσης 32.Δ.ε.53 δακτικό έτος 1987-1988 γίνεται την 31 Ιουλίου αυτοδικαίως και χωρίς καμία αποζημίωση, πλην της αποζημίωσης του Νόμ. 1288/1982. 5.Όσοι εκπαιδευτικοί απασχοληθούν τα Σάββατα της 2ας, 9ης, 16ης, και 23ης Ιουλ. 1988 θα λάβουν για κάθε μία από τις ημέρες αυτές πρόσθετη αποζημίωση ίση με το 75ο/ο του 1/30 των συνολικών αποδοχών κάθε εκπαιδευτικού για κάθε Σάββατο απασχόλησής τους. 6.Όλες οι παραπάνω ρυθμίσεις ισχύουν και για τους εκπαιδευτικούς που υπηρετούν στη δευτεροβάθμια ιδιωτική εκπαίδευση. Οι σχετικές δαπάνες βαρύνουν τα ιδωτικά σχολεία. Για τους μισθοδοτούμενους από το λογαριασμό ιδιωτικής γενικής εκπαίδευσης οι σχετικές δαπάνες βαρύνουν το λογαριασμό αυτό. 7.Οι ρυθμίσεις της παρ.4 εφαρμόζονται και για τους καθηγητές των Παιδαγωγικών Ακαδημιών και Σχολών Νηπιαγωγών, μόνιμους, αποσπασμένους, για τους διευθυντές των Σχολών Επιμόρφωσης Λειτουργών Μέσης Εκπαίδευσης και τους αποσπασμένους σ΄αυτές εκπαιδευτικούς, καθώς και για τους εκπαιδευτικούς των σχολικών μονάδων εκκλησιαστικής εκπαίδευσης, που παρέμειναν στις σχολές για προσφορά υπηρεσιών μετά την 30.6.1988 λόγω παράτασης του διδακτικού έτους. Η άνω απόφαση κυρώθηκε και απέκτησε ισχύ νόμον από τότε που εκδόθηκε από το δεύτερο εδάφιο παρ.2 άρθρ.7 Νόμ.1810/5-5 Οκτ.1988 (ΦΕΚ Α΄ 223), τόμ.2Α σελ.384,9070.